കരുത്തോടെ മുന്നോട്ട് കല്പ്പറ്റ ബ്രാഞ്ച് സമ്മേളനങ്ങളും ലോക്കല് സമ്മേളനങ്ങളും പൂര്ത്തിയാക്കി വര്ധിത ആവേശത്തോടെ സിപിഐ എം ഏരിയാ സമ്മേളനത്തിലേക്ക് കടക്കുന്നു. തിങ്കളാഴ്ച അരപ്പറ്റ ലോക്കല് സമ്മേളനത്തോടെ മുഴുവന് ലോക്കല് സമ്മേളനങ്ങളും പൂര്ത്തിയാവും. ബ്രാഞ്ച് സമ്മേളനങ്ങള് സെപ്തംബറില് തുടങ്ങി ഒക്ടോബര് രണ്ടാം വാരത്തോടെ പൂര്ത്തിയാക്കിയിരുന്നു. ജില്ലയില് 724 ബ്രാഞ്ചുകളുണ്ടായിരുന്നത് സമ്മേളനത്തോടെ 780 ആയി. 59 ലോക്കല് കമ്മിറ്റികള് 60 ആയി. മാനന്തവാടി ലോക്കല് കമ്മിറ്റി വിഭജിച്ച് ഈസ്റ്റും വെസ്റ്റും കമ്മിറ്റികള് നിലവില് വന്നു. സമ്മേളനത്തിലൂടെ ആര്ജിച്ച സംഘടനാ ശേഷിയും കരുത്തുമായാണ് പ്രവര്ത്തകരും നേതാക്കളും ഏരിയാ സമ്മേളനത്തിലേക്ക് കടക്കുന്നത്. സിപിഐ എമ്മിന്റെ സംഘടനാ ശേഷി തെളിയിക്കുന്ന തരത്തില് സമ്മേളനങ്ങള് വന് വിജയമാക്കാനുള്ള ഒരുക്കത്തിലാണ് പാര്ടി അംഗങ്ങളും പ്രവര്ത്തകരും. ഏരിയാ സമ്മേളനങ്ങള്ക്ക് മുന്നോടിയായി സെമിനാറുകള്, വിവിധ മത്സരങ്ങള്, കലാപരിപാടികള് തുടങ്ങി വിവിധങ്ങളായ അനുബന്ധ പരിപാടികളും സംഘടിപ്പിക്കുന്നുണ്ട്. സമ്മേളനത്തിന്റെ സംഘാടക സമിതി രൂപീകരണം എല്ലായിടത്തും പൂര്ത്തിയായി. സമ്മേളനം വിജയിപ്പിക്കാനുള്ള പ്രവര്ത്തനം സംഘാടക സമിതികള് ആരംഭിച്ചു. ബ്രാഞ്ച്, ലോക്കല് തലങ്ങളില് കൊടിതോരണങ്ങളും പ്രചാരണ ബോര്ഡുകളും നിരന്നു. സമൂഹമാധ്യമങ്ങള് വഴിയുള്ള പ്രചാരണവും സജീവമായി. ഡിസംബര് 14, 15, 16 തീയതികളില് വൈത്തിരിയിലാണ് ജില്ലാ സമ്മേളനം. ഇതിന്റെ സംഘാടക സമിതി രൂപീകരിച്ച് പ്രവര്ത്തനം നേരത്തേ തുടങ്ങിക്കഴിഞ്ഞിട്ടുണ്ട്. ജില്ലാ സെക്രട്ടറിയറ്റംഗം കെ റഫീഖ് ചെയര്മാനും വൈത്തിരി ഏരിയാ സെക്രട്ടറി സി എച്ച് മമ്മി ജനറല് കണ്വീനറുമായ സംഘാടകസമിതിയാണ് പ്രവര്ത്തനങ്ങള്ക്ക് നേതൃത്വം നല്കുന്നത്. ഏരിയാ സമ്മേളനങ്ങള് വൈത്തിരി17,18 അത്തിമൂല, പനമരം29, 30 കോറോം, ബത്തേരി 27, 28 മീനങ്ങാടി, പുല്പ്പള്ളി24, 25 പുല്പ്പള്ളി, കല്പ്പറ്റ20, 21 മുട്ടില്, മാനന്തവാടിഡിസംബര് 1, 2 പയ്യമ്ബള്ളി. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ചെറിയാന് ഫിലിപ്പ് ഏകനായി വന്നു, ഏകനായി തിരിച്ച് പോകുന്നു: എ വിജയരാഘവന്